รัฐมนตรีว่าการกระทรวงยุติธรรมหรือที่เมื่อปี พ.ศ.2435 เรียกกันว่า “เสนาบดี” นั้น เสนาบดีพระองค์แรกของไทยคือใคร?
ก. พระเจ้าน้องยาเธอ พระองค์เจ้าสวัสดิโสภน

ข. พระเจ้าลูกยาเธอ พระองค์เจ้าดิศวรกุมาร

ค. พระเจ้าบรมวงศ์เธอ กรมหลวงวงษาธิราชสนิท

ง. พระเจ้าลูกยาเธอ พระองค์เจ้ารังสิตประยูรศักดิ์
ข้อที่ถูกต้องคือ ก.  เพราะว่า พระเจ้าน้องยาเธอ พระองค์เจ้าสวัสดิโสภน เป็นพระราชโอรสของพระบาทสมเด็จพระจอมเกล้าเจ้าอยู่หัว กับ สมเด็จพระปิยมาวดีศรีพัชรินทรมาดา (เจ้าจอมมารดาเปี่ยม) และเป็นพระอนุชาต่างพระมารดากับพระบาทสมเด็จพระจุลจอมเกล้าเจ้าอยู่หัว (รัชกาลที่ 5)

พระเจ้าน้องยาเธอ พระองค์เจ้าสวัสดิโสภน ทรงเป็นพระองค์หนึ่งในหลายๆ พระองค์ที่เป็นเจ้านายฝ่ายในและข้าราชการที่มีหัวก้าวหน้า ต้องการเห็นความเปลี่ยนแปลงในราชการแผ่นดิน โดยเฉพาะในด้านที่เกี่ยวกับความยุติธรรม ได้เคยร่วมกับคณะกราบบังคมทูลต่อพระบาทสมเด็จพระเจ้าอยู่หัว รัชกาลที่ 5 ถึงความจำเป็นในการจัดตั้งกระทรวงยุติธรรม แต่ความคิดดังกล่าวก็ถูกระงับไประยะหนึ่ง จนเมื่อวันที่ 3 สิงหาคม ร.ศ. 109 (พ.ศ. 2434) พระเจ้าน้องยาเธอ พระองค์เจ้าสวัสดิโสภน ได้ทรงเรียบเรียงความเห็นในการจัดตั้งกระทรวงยุติธรรม ขึ้นทูลเกล้าฯอีกฉบับหนึ่ง

ในที่สุดเมื่อปลายปี ร.ศ. 109 (พ.ศ. 2534) รัฐบาลไทยก็ได้ออกประกาศจัดตั้งกระทรวงยุติธรรมขึ้น ประกาศนี้ ลงวันที่ 25 มีนาคม ร.ศ. 110 (พ.ศ. 2435) (ประกาศในราชกิจจานุเบกษาประจำวันที่ 10 เมษายน ร.ศ. 111) หลังจากนั้นอีก 7 วัน คือวันที่ 1 เมษายน ร.ศ. 111 ได้ประกาศให้พระเจ้าน้องยาเธอ พระองค์เจ้าสวัสดิโสภน ซึ่งต่อมาได้เลื่อนเป็น กรมพระสวัสดิวัตนวิศิษฏ์ (ต้นตระกูลสวัสดิวัตน์ นั่นก็คือพระองค์ทรงเป็นพระอัยกา (ปู่) ของหม่อมราชวงศ์ถนัดศรี สวัสดิวัตน์ นั่นเอง) เป็นเสนาบดีกระทรวงยุติธรรม (พระองค์แรก) พร้อมๆ กับเสนาบดีกระทรวงอื่นๆ อีกหลายกระทรวง
ข่าวสารทั่วไป สถิติต่างๆ